el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el fr es en en el en el el el el el el el el el el az en es en en el en el en el el el el el el el el el el el en el en el en el en el en el en el en el en el en el en el en el zh el en el en el en el el nb el el en el el el el el en el en
Στο μεταξύ, ο τραυματισμός που υπέστη στο δεξί γόνατο στο τέλος του δεύτερου σετ στέρησε από τον Στέφανο Τσιτσιπά την ευκαιρία να διεκδικήσει την πρόκριση στους προημιτελικούς του μονού στο Ολυμπιακό τουρνουά τένις. Αν και πήρε εύκολα το πρώτο σετ, ο Έλληνας πρωταθλητής ηττήθηκε από τον Γάλλο, Ουγκό Ιμπέρ με 6-2, 6(4)-7, 2-6 και αποκλείστηκε.
Εκτός ημιτελικών έμειναν οι δύο Έλληνες κολυμβητές που μετείχαν στα προκριματικά των 200μ. μικτή ατομική. Ο Ανδρέας Βαζαίος κάλυψε την απόσταση σε 1:58.84 και κατετάγη έβδομος στην πέμπτη σειρά και 24ος στο σύνολο, ενώ ο Απόστολος Παπαστάμος με 2:00.38 τερμάτισε τέταρτος στη δεύτερη προκριματική σειρά και κατέλαβε την 35η θέση στο σύνολο.
Στην ιστιοπλοΐα, στην 7η θέση της γενικής κατάταξης πλασαρίστηκαν οι Παναγιώτης Μάντης και Παύλος Καγιαλής, μετά την ολοκλήρωση των πρώτων δύο ιστιοδρομιών στα 470 ανδρών. Το ελληνικό πλήρωμα κατέκτησε την 5η θέση στην πρώτη κούρσα και την 6η στη δεύτερη, έχοντας συνολικά 11 βαθμούς ποινής.
Ο Ιωάννης Μιτάκης υποχώρησε στην δέκατη θέση της γενικής κατάταξης στα Finn. Ο Έλληνας πρωταθλητής τερμάτισε 13ος στην 3η ιστιοδρομία και έκτος στην 4η, με αποτέλεσμα να έχει 23 βαθμούς ποινής.
Οι Αιμιλία Τσουλφά και Αριάδνη Σπανάκη βρίσκονται στην 13η θέση της γενικής κατάταξης, μετά τις πρώτες δύο κούρσες στα 470 γυναικών. Το ελληνικό πλήρωμα κατέλαβε την 15η θέση στην πρώτη ιστιοδρομία και την ένατη στη δεύτερη, έχοντας συνολικά 24 βαθμούς ποινής.
Ο Βύρων Κοκκαλάνης παρέμεινε στην 13η θέση της γενικής κατάταξης των RS:X ανδρών, μετά την ολοκλήρωση και της 9ης κούρσας. Ο Έλληνας πρωταθλητής, ο οποίος έχει 91 βαθμούς ποινής, κατετάγη 18ος, 19ος και 6ος στις σημερινές ιστιοδρομίες.
Η Κατερίνα Δίβαρη ανέβηκε στην 20ή θέση της γενικής κατάταξης στα RS:X γυναικών με 130 βαθμούς ποινής μετά από εννέα ιστιοδρομίες. Η Ελληνίδα αθλήτρια κατετάγη 23η, 15η και 18η στις τρεις σημερινές κούρσες.
Στο τζούντο, την έβδομη θέση κατέλαβε η Ελισάβετ Τελτσίδου στην κατηγορία των -70 κιλών. Η Ελληνίδα αθλήτρια νίκησε στη φάση των «32» την Κινέζα Σιαοκιάν Σουν και στη φάση των «16» τη Γαλλίδα Μαργκό Πινό, ωστόσο ηττήθηκε στους προημιτελικούς από τη Ρωσίδα Μαντίνα Ταϊμάζοβα, με αποτέλεσμα να συνεχίσει στα ρεπεσάζ. Εκεί η Τελτσίδου ηττήθηκε από τη Γερμανίδα Τζιοβάνα Σκοκιμάρο, με αποτέλεσμα να μείνει εκτός διεκδίκησης του χάλκινου μεταλλίου.